TuxGuitar. TuxGuitar () — erkin va ochiq manbali tabulatura tahrirlovchi. Dastur yordamida tabulatura va partituralarni tahrir qilish hamda Guitar Pro (gp3, gp4 va gp5) fayllarni import va eksport qilish mumkin. Bundan tashqari, TuxGuitardan sodda MIDI tahrirlovchi sifatida ham foydalanish mumkin. Dasturning 1.0 va undan keyingi relizlari MIDI fayllarni import va eksport qila oladi. TuxGuitarning tumori () Tux () dir. Bu pingvincha boshida Linux uchun tayyorlangan bir qancha oʻyin va dasturning ham tumoridir. TuxGuitar Java dasturlash tilida yoziladi va GNU Lesser General Public License litsenziyasining 2.1 versiyasi boʻyicha chiqariladi. TuxGuitar 1.2 2009-yil chiqarilgan. Dasturning manba kodi 2015-yilgacha muntazam ravishda yangilanib kelgan boʻlsada, navbatdagi versiya (1.3.0 versiyasi)2016-yilning yanvarigacha chiqarilmadi. Koʻrinishlari. TuxGuitarda uchta koʻrinish () mavjud. Bu koʻrinishlar quyida berilgan: TuxGuitarda yana alohida tayyorlangan koʻrinishlarni ham ishlatish mumkin. 1.0 versiyaning sukut boʻyicha tanlangan koʻrinishi Lavenderdir. Kutib olinishi. 2014-yil mayda TuxGuitar CNET da 5 yulduzli shkalada 4 ballga ega edi. Shu paytda dasturning Softpediadagi reytingi besh balli shkalada 3.4 edi. Hozirda TuxGuitar SourceForge saytida 5 balli shakalada 4.8 ballga ega. Software Review saytidagi tahrirchilar dasturning 1.0 versiyasiga 5 ball berishdi va uning „ishlatish juda oson interfeysini“ va „juda oliy funksiyalarini“ yuqori baholashdi.